stanford-oval/wikipedia huggingface dataset:
Anders Ohls
Lapsuus ja nuoruus

Kun Anders Ohls oli kouluikäinen Björköllä ei ollut koulua, joten hän opetteli itse kirjoittamaan ja laskemaan. Vuodesta 1877 Björköllä toimi kesäisin kiertävä koulu.
Paikkakunnalla ei ollut muita työmahdollisuuksia kuin saaristomaanviljelijänä tai kalastajana toimiminen. Ohlsin ollessa 10-12-vuotias hän auttoi siskonsa kanssa näissä töissä solmimalla verkkoja, joita käytettiin silakoiden kalastamiseen. Yhdessä verkossa oli 40 800 solmua. Koska työ oli tylsää ja pitkäveteistä, Ohls alkoi miettiä helpompaa tapaa solmia verkkoja ja teki konesolmintakokeiluja rautalanganpätkillä ja pellinpalasilla.
Anders Ohlsin ollessa 21-vuotias kylässä asui nainen jolla oli neulekone. Tämän innoittamana Ohls alkoi kehittää samantyyppistä konetta verkonvalmistusta varten. Testikoneen hän rakensi puusta, rautalangasta ja pellinpalasista. Kone toimi hyvin ja herätti laajaa kiinnostusta. Koneesta kuullut diplomi-insinööri Oskar Gros purjehti Vaasasta Björkölle nähdäkseen koneen. Gros laati koneesta piirustukset konepajalla valmistamista varten.
Työura

Ohlsin verkonsolmintakoneesta tehdyt piirrokset lähetettiin Pietariin, jossa rakennettiin kaksi konetta. Ohls matkusti paikan päälle viimeistelemään koneet kuntoon. Kaupungissa ei oltu kiinnostuneita verkkojen valmistuksesta, joten Ohls otti koneet mukaansa Björkölle.
Björköllä Anders Ohls rakensi isomman koneen jossa oli 300 sukkulaa. Koneesta tuli kuitenkin liian painava ja raskas käsin veivattavaksi. Tätä varten hän osti moottorin Wickström-Veljesten Moottoritehtaalta Vaasasta.
Vuonna 1936 insinööri Jarl Lindeman Oy Aino Lindeman Ab:tä tuli Björkölle ja kysyi Anders Ohlsilta mahdollisuudesta valmistaa koneita kaksoissolmuilla. Ohls perehtyi poikansa Antonin kanssa kaksoissolmuisten verkkojen solmintatapaan, minkä jälkeen he rakensivat prototyypin. Tämä johti yhteistyöhön yrityksen ja Anders Ohlsin välillä. Kone valmistui vuonna 1938. Verkot lähetettiin testattaviksi Kanadan Vancouveriin, missä ne saivat hyväksynnän sikäläisiltä suomalaisilta kalastajilta sekä viranomaisilta. Anders Ohls ja Oy Aino Lindeman Ab jakoivat osakepääoman puoliksi. Ohls jakoi edelleen omat osakkeensa poikiensa kanssa, jotta hekin saisivat töitä. Yhteistyössä sovittiin myös Anders Ohls Fiskeredskapsfabrik -nimisen tehtaan rakentamisesta. Tehdas toimi vuoteen 1980 asti.
Verkonvalmistuksen lisäksi Ohls perusti Björkö Ångsåg och Kvarn -nimisen yrityksen vuonna 1902. Tämän lisäksi hän oli Björkön kalasavustamon ja jääkellarin johtaja. Ohls osallistui myös Raippaluodon kunnan politiikkaan ja valittiin kunnan ensimmäiseksi kunnanvaltuuston puheenjohtajaksi vuonna 1932. Tässä toimessa hän oli yli kymmenen vuoden ajan.
Yksityiselämä

Anders Ohls oli naimisissa kahdesti. Hänen ensimmäinen vaimonsa oli Amanda Djup, jonka kanssa Ohls sai kaksi tytärtä ja kaksi poikaa. Ohlsin toinen vaimo oli Augusta Doktar, ja hänenkin kanssaan Ohls sai neljä lasta: tyttären ja kolme poikaa.
Ohls oli aktiivinen kunnassa ja tämän lisäksi hän kuului nuorisoyhdistykseen, raittiusyhdistykseen ja vapaaehtoiseen palokuntaan. Hän oli kiinnostunut muun muassa maalaamisesta, valokuvauksesta sekä luonnosta. Hänen kiinnostuksensa luontoa kohtaan näkyi hänen kirjoittamassaan saaristolaiselämästä kertovassa kirjassa sekä lintujen suojelualueessa, joka perustettiin hänen aloitteestaan Björkögrundenille sekä Valassaarille.
Anders Ohls kuoli kotonaan Björköllä 22. heinäkuuta 1961 ollessaan 87-vuotias.
Ala-Tervajärvi

Ala-Tervajärvi tarkoittaa seuraavia:
Ala-Tervajärvi, järvi Hyrynsalmella
Ala-Tervajärvi, järvi Hämeenkyrössä
Ala-Tervajärvi, järvi Suomussalmella.
| --- | --- |
: Tämä on täsmennyssivu, jolla luetellaan useita samannimisiä järviä.
Antimakhos

Antimakhos (m.kreik. Ἀντίμαχος, lat. Antimachus) voi viitata seuraaviin:
Antimakhos, useita hahmoja kreikkalaisessa mytologiassa
Antimakhos Heliopolislainen, runoilija
Antimakhos Kolofonlainen tai Klaroslainen (400-luku eaa.), eeppinen runoilija
Antimakhos Teoslainen (700-luku eaa.?), eeppinen runoilija
Antimakhos, kuvanveistäjä
Ralph Richardson

| Ralph Richardson |
| --- | --- |

Henkilötiedot
Koko nimi:  Ralph David Richardson
Syntynyt: 19. joulukuuta 1902 Cheltenham, Gloucestershire, Englanti
Kuollut: 10. lokakuuta 1983 (80 vuotta) Lontoo, Englanti
Ammatti:  näyttelijä, teatteriohjaaja
Puoliso:  Muriel Hewitt (1924–1942) Meriel Forbes (1944–1983)
Näyttelijä
Aktiivisena:  1926–1984
Aiheesta muualla
IMDb 
Elonet
Ralph David Richardson (s. 19. joulukuuta 1902, Cheltenham, Gloucestershire, Englanti – 10. lokakuuta 1983, Marylebone, Lontoo) oli brittiläinen teatteri- ja elokuvanäyttelijä. Hän oli Laurence Olivierin ja John Gielgudin ohella suurimpia 1900-luvun tähtinimiä Ison-Britannian näyttämöllä.
Richardson syntyi 1902, ja kasvoi roomalaiskatolisen opettajaäitinsä hoivissa. Hänen toivottiin ryhtyvän papiksi, mutta näyttämöura oli alusta alkaen Richardsonin haaveena ja hän pääsi toteuttamaan unelmaansa 1920-luvun puolivälissä. Hän saavutti suurta mainetta mm. West Endin teatterissa Shakespearen näytelmien hienovaraisena tulkitsijana, mutta teki hienoja roolisuorituksia myös mm. Somerset Maughamin ja J. B. Priestleyn näytelmissä. Toisen maailmansodan jälkeen yhdessä Olivierin kanssa hän toimi Lontoon Old Vic-teatterin apulaisohjaajana.
Teatteriuran lisäksi Richardson teki yli 50 vuoden mittaisen uran valkokankaalla, ja myöhemmin radiossa ja televisiossa. Hänen debyyttiroolinsa nähtiin Kleopatran timantissa (1933), jossa hänen vastanäyttelijöitään olivat Boris Karloff ja Cedric Hardwicke. Richardson nähtiin mm. noir-elokuvassa Valheitten talo (1948) ja Vivien Leighin rinnalla Anna Kareninassa (1948). Roolistaan Perijätär-elokuvasta 1949 hän sai ensimmäisen Oscar-ehdokkuutensa. Myöhäisuran tunnetuimpiin elokuviin lukeutuivat mm. Rikhard III (1955), Pitkän päivän matka yöhön (1962) ja Tohtori Zivago (1965). Greystoke: Legenda Tarzanista, apinain kuninkaasta (1984) jäi hänen viimeiseksi elokuvaesiintymiseksi, ja hän oli elokuvasta postuumisti Oscar-ehdokkaana.
Ralph Richardson lyötiin ritariksi 1947. Hän oli kahdesti naimisissa, ja toisesta avioliitostaan hänellä oli yksi lapsi. Hän menehtyi 80-vuotiaana Lontoossa 1983, ja hänet on haudattu Highgaten hautausmaalle.
Raoul Couvert

| Mitalit> Maa:   Ranska.Miesten jääkiekko.EM-kilpailut  | Mitalit> Maa:   Ranska.Miesten jääkiekko.EM-kilpailut  | Mitalit> Maa:   Ranska.Miesten jääkiekko.EM-kilpailut  | Maa:   Ranska> Miesten jääkiekko. |
| --- | --- | --- | --- |
|  Kultaa | Italia 1924 |  |  |
Raoul François Fernand Robert Couvert (24. kesäkuuta 1903 Chambéry – 20. helmikuuta 1983 Chambéry) oli ranskalainen jääkiekkoilija, pelipaikaltaan puolustaja. Couvert pelasi urallaan 12 kautta Ranskan pääsarjassa, jossa hän edusti Chamois de Chamonixia vuosina 1922–1934. Couvert edusti myös Ranskan maajoukkuetta Chamonix’n talviolympialaisissa 1924, Sankt Moritzin talviolympialaisissa 1928 sekä kaksissa MM-kilpailuissa ja kolmissa EM-kilpailuissa. Milanossa 1924 hän saavutti EM-kultaa Ranskan joukkueessa.
Couvertin veli Marcial oli myös MM- ja EM-tason jääkiekkoilija.
Antimasque

Antimasque eli antemasque on koomisen tai danse grotesque -tyyppisen teatteritaiteen muoto, jota esitettiin Englannin kuninkaan hovissa naamionäytelmien yhteydessä ennen näytelmien alkua tai näytösten välillä. Ben Jonson tuotti ensimmäisen antimasquen vuonna 1609. Lajityyppi vaikutti farssin ja pantomiimin syntyyn.
Antimasquen hahmot ovat karkeampia ja ailahtelevampia kuin naamionäytelmien hahmot. Ne edustavat epäjärjestystä ja muodostavat vastakohdan naamionäytelmien hienostuneisuudelle. Hahmoja näyttelivät ammattinäyttelijät.
Käännös suomeksi
Raoul Diagne

Raoul Diagne vuonna 1938.
Raoul Diagne (10. marraskuuta 1910 Saint-Laurent-du-Maroni, Ranskan Guayana – 4. marraskuuta 2002) oli ranskalainen jalkapalloilija, pelipaikaltaan puolustaja. Hän oli pituudeltaan 187-senttimetrinen.
Diagne edusti urallaan muun muassa Racing Club de Francea, Annecyä ja Goréeta. Hän voitti ensiksi mainitun kanssa Ligue 1:n kaudella 1935–1936 ja Ranskan cupin kausilla 1935–1936, 1938–1939 ja 1939–1940. Hän pelasi urallaan yhteensä 88 liigaottelua ja teki niissä 3 maalia. Diagne debytoi Ranskan A-maajoukkueessa kesäkuussa 1938 ja kuului joukkueen kokoonpanoon saman vuoden maailmanmestaruuskilpailuissa.
Raoul Duquette

Raoul Duquette (1879 Montreal, Kanada – 9. toukokuuta 1962 Montreal, Kanada) oli kanadalainen sellisti ja musiikkipedagogi. Hän sai musiikin perusteiden opetusta isältään Jean A. Duquettelta ja opiskeli sellonsoittoa Gustave Labellen johdolla. Sittemmin hän jatkoi sellonsoittoa Édouard Jacobsin opettamana Ghentin konservatoriossa (1901–1904).
Duquette oli Covent Gardenin orkesterin jäsenenä vuosina 1904–1910. Palattuaan Montrealiin hän esiintyi solistina ja orkesterisoittajana sekä opetti McGillin yliopistossa. Hän oli Montrealin orkesterin perustajajäsen, yksi César Franck -trion perustajista yhdessä Leon Kofmanin ja Blanche Hardy-Laurendeaun kanssa vuonna 1917 sekä Chamberland-jousikvartetin jäsen (1920–1925). Hän levytti "Annie Laurie" -laulun sellosovituksen.
Duquetten setä oli Ellsworth Duquette.
Rakkauden kynnys

| Rakkauden kynnys> Nationale 7 |
| --- | --- |

Ohjaaja:  Jean-Pierre Sinapi
Käsikirjoittaja:   Jean-Pierre Sinapi  Anne-Marie Catois 
Tuottaja:  Jacques Fansten
Säveltäjä:  François Bernheim
Kuvaaja:  Jean-Paul Meurisse
Leikkaaja:  Catherine Schwartz
Valmistustiedot
Valmistusmaa:  Ranska
Ensi-ilta:  2000
Kesto:  96 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Rakkauden kynnys (Nationale 7) on vuonna 2000 ensi-iltansa saanut Jean-Pierre Sinapin ohjaama elokuva.
Juoni

Lihasrappeumasta kärsivä pahantuulinen 50-vuotias René saa kuntouttajakseen nuoren Julien. Hän on naiselle töykeä, mutta nainen ei anna periksi. René ilmoittaa haluavansa rakastella vielä kerran ennen kuin sairaus tekee sen mahdottomaksi. Julie alkaa puuhata Renélle vierailua prostituoidun luona, vaikka hoitolaitos ei suhtaudu ajatukseen suopeasti.
Rooleissa

| 0 | 1 | 2 |
| --- | --- | --- |
|  Nadia Kaci  | … |  Julie   |
|  Olivier Gourmet  | … |  René   |
|  Lionel Abelanski  | … |  Roland   |
|  Chantal Neuwirth  | … |  Sandrine   |
|  Gérald Thomassin  | … |  Jean-Louis   |
|  Saïd Taghmaoui  | … |  Rabah   |
|  Nadine Marcovici  | … |  Florèle   |
|  Julien Boisselier  | … |  Jacques, psykologi   |
|  Isabelle Mazin  | … |  Solange   |
|  Jean-Claude Frissung  | … |  johtaja   |
|  François Sinapi  | … |  Père Gilbert   |
|  Franck Desmaroux  | … |  François   |
|  Manuela Gourary  | … |  prostituoitu   |
|  Gilia Pallas  | … |  vihainen nainen   |
|  Jacques Bondoux  | … |  Christian   |
|  Dominique Lamure  | … |  lääkäri   |
|  Nicolas Lecuyot  | … |  Fabrice   |
|  Karine Leparquier  | … |  Cécile   |
|  Stéphane Sinquin  | … |  Jean-Charles   |
|  Valérie Crinière  | … |  keittäjä   |
|  Costanzo Sinapi  | … |  vanha mies   |
Aiheesta muualla

Elokuvan arvio Leffatykki-sivustolla (Arkistoitu – Internet Archive)
Andries Jonker

| 0 | 1 | 2 |
| --- | --- | --- |

Henkilötiedot
Syntymäaika: 22. syyskuuta 1962 (ikä 62)
Syntymäpaikka: Amsterdam, Alankomaat
Seura
Seura:  Alankomaat (naiset)
Tehtävä: päävalmentaja
Valmennusura
1984–1986 1986–1988 1988–1990 1997–1999 1999–2000 2002–2003 2004–2006 2006–2007 2007–2009 2009–2011 2011 2011–2012 2012–2014 2017 2019–2022 2022–:  JOS  ZFC Zaandam  DRC Amsterdam  FC Volendam (apuv.)  FC Volendam  FC Barcelona (apuv.)  MVV Maastricht  Willem II (apuv.)  Willem II  Bayern München (apuv.)  Bayern München  Bayern München II  VfL Wolfsburg (apuv.)  VfL Wolfsburg  SC Telstar  Alankomaat (naiset)
Andries Jonker (s. 22. syyskuuta 1962) on alankomaalainen jalkapallovalmentaja. Elokuusta 2022 lähtien hän on toiminut Alankomaiden naisten jalkapallomaajoukkueen päävalmentajana.
Ura

Jonker aloitti valmennusuransa juniorivalmentajana vuonna 1984. Hän valmensi uransa alussa JOS Watergraafsmeeriä, ZFC Zaandamia ja DRC Amsterdamia. Vuonna 1990 hän siirtyi Alankomaiden jalkapalloliiton palvelukseen ja työskenteli juniorimaajoukkueiden valmennuksen koordinointitehtävissä seitsemän vuoden ajan. Kesällä 1997 Jonkerista tuli FC Volendamin apuvalmentaja. Dick de Boerin jätettyä tehtävänsä päävalmentajana kesällä 1999 Jonker nousi Volendamin päävalmentajaksi. Hän valmensi joukkuetta kauden 1999/2000, joka päättyi Eerste Divisiessä vasta sijalle 17.
Volendam-pestinsä jälkeen Jonker palasi Alankomaiden liiton palvelukseen. Kaudella 2002/2003 hän toimi Louis van Gaalin apuvalmentajana FC Barcelonassa. Kesällä 2004 hän palasi päävalmentajan tehtäviin MVV Maastrichtin peräsimessä. Jonker johdatti seuran Alankomaiden cupin puolivälieriin kaudella 2005/06. Eerste Divisiessä sijoitukset jäivät heikommiksi ja hän lähti seurasta kesällä 2006.
Jonkerin ura jatkui MVV:stä lähdön jälkeen Willem II Tilburgissa, jossa hän toimi ensin apuvalmentajana ja marraskuusta 2007 helmikuuhun 2009 saakka seuran päävalmentajana. Alfons Groenendijkin tultua seuran päävalmentajaksi, Jonker siirtyi urheilutoimenjohtajaksi. Kesällä 2009 hän jätti Willem II:n ja siirtyi van Gaalin apuvalmentajaksi FC Bayern Müncheniin. Van Gaalin saatua potkut huhtikuussa 2011, nousi Jonker suurseuran päävalmentajaksi. Kauden jälkeen Jonker siirtyi Bayernin reservijoukkueen päävalmentajaksi. Hän jätti Bayernin organisaation kauden 2011/12 jälkeen ja siirtyi Felix Magathin apuvalmentajaksi VfL Wolfsburgiin. Jonker työskenteli Wolfsburgissa kaksi vuotta ja toimi Magathin, Lorenz-Günther Köstnerin ja Dieter Heckingin apuvalmentajana.
Kaudeksi 2014/15 Jonker siirtyi Arsenalin organisaatioon työskentelemään seuran akatemian johtotehtäviin. Helmikuun lopussa 2017 Jonker jätti Arsenalin ja palasi Wolfsburgiin, tällä kertaa seuran päävalmentajaksi. Jonkerin tulo päävalmentajaksi piristi aluksi hieman Wolfsburgin vaikeaa kautta ja joukkue pelasi hänen johdollaan pisimmän tappiottoman putkensa Bundesliigassa eli neljä ottelua. Kauden kahdeksasta viimeisestä ottelusta Wolfsburg sai kasaan vain kaksi voittoa ja yhden tasapelin, mikä tarkoitti kaudesta 1997/98 Bundesliigassa pelanneen seuran jäämistä sarjakarsintaan. Karsinnoissa Jonker luotsasi Wolfsburgin niukasti kahteen 1–0 voittoon Eintracht Braunschweigista ja seura säilytti paikkansa pääsarjatasolla.
Kausi 2017/18 alkoi Wolfsburgin osalta vaisusti ja joukkue voitti vain yhden viidestä ensimmäisestä liigaottelusta. Seurajohto erotti Jonkerin tehtävistään 18. syyskuuta 2017.
Kesäkuussa 2019 Jonkerista tuli Eerste Divisiessä pelaavan SC Telstarin päävalmentaja ja tekninen johtaja. Hän valmensi seuraa kaksi kautta, kunnes jätti kesällä 2022 tehtävänsä.
Elokuussa 2022 Jonkerista tuli Alankomaiden naisten jalkapallomaajoukkueen päävalmentaja kolmevuotisella sopimuksella.
Reginald Campbell Thompson

Reginald Campbell Thompson (21. elokuuta 1876 – 23. toukokuuta 1941) oli brittiläinen arkeologi, assyriologi ja nuolenpääkirjoituksen tutkija. Hänen kaivuukohteisiinsa kuului muun muassa Ninive, Ur ja Karkemiš.
Kirjailija Agatha Christie ja tämän arkeologina toimiva puoliso Max Mallowan olivat mukana Thompsonin kaivauksilla Ninivessä 1931. Christie omisti kaivauksilla kirjoittamansa kirjan Lordin kuolema (1933) Thompsonille ja tämän vaimolle.
Thompson kuoli 64-vuotiaana 1941 palvellessaan Britannian kodinturvajoukoissa.
Käännös suomeksi
Reginald Brooks-King

| Mitalit | Mitalit | Mitalit |  |
| --- | --- | --- | --- |
|  Reginald Brooks-King |  Reginald Brooks-King |  Reginald Brooks-King |  |
Maa:   Yhdistynyt kuningaskunta
Miesten jousiammunta
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 1908 | kaksoisyorkilaiskierros |  |
Reginald Brooks-King (27. elokuuta 1861 Monmouth, Monmouthshire – 19. syyskuuta 1938 Honiton, Devon) oli brittiläinen jousiampuja ja olympiamitalisti. Hän kilpaili vuoden 1908 kesäolympialaisissa Lontoossa ja sai siellä hopeaa miesten kaksoisyorkilaiskierroksella.
Andrew Niccol

| Andrew Niccol |
| --- | --- |
 Andrew Niccol vuoden 2012 Comic-Conissa.
Henkilötiedot
Syntynyt: 10. kesäkuuta 1964 (ikä 60) Paraparaumu, Uusi-Seelanti
Ammatti:  elokuvaohjaaja, -käsikirjoittaja ja -tuottaja
Puoliso:  Rachel Roberts
Aiheesta muualla
IMDb 
Elonet
Andrew M. Niccol (s. 10. kesäkuuta 1964) on uusiseelantilainen elokuvakäsikirjoittaja, -tuottaja ja -ohjaaja. Hän on kirjoittanut ja ohjannut muun muassa elokuvat Gattaca, Simone, In Time ja Lord of War. Hän myös käsikirjoitti ja oli osatuottajana elokuvassa Truman Show, joka sai käsikirjoituksestaan Oscar-ehdokkuuden ja voitti Bafta-palkinnon. Monet Niccolin elokuvista, kuten Gattaca, Simone ja Truman Show, tarkastelevat yhteiskunnallisia tai poliittisia kysymyksiä fantasian ja tieteisfiktion kautta.
Niccol syntyi Paraparaumussa ja varttui Aucklandissa, jossa hän kävi Aucklandin koulua. Hän lähti Uudesta-Seelannista 21-vuotiaana ja alkoi ohjata televisiomainoksia Lontoossa. Simone-elokuvan tuotannon aikana hän tapasi malli Rachel Robertsin, jonka kanssa hänellä on kaksi lasta.
Elokuvia

Gattaca (1997) (käsikirjoittaja / ohjaaja)
Truman Show (1998) (käsikirjoittaja / tuottaja)
Simone (2002) (käsikirjoittaja / tuottaja / ohjaaja)
Terminaali (2004) (tarina)
Lord of War (2005) (käsikirjoittaja / tuottaja / ohjaaja)
In Time (2011) (käsikirjoittaja / tuottaja / ohjaaja)
Vieras (2013) (käsikirjoittaja / ohjaaja)
Good Kill (2014) (käsikirjoittaja / tuottaja / ohjaaja)
Aiheesta muualla

Andrew Niccol Internet Movie Databasessa. (englanniksi)
Rauman Lukon SM-liigakausi 2020–2021

Rauman Lukon SM-liigakausi 2020–2021 on Lukon järjestyksessään 64. pääsarjakausi. Kausi alkoi 2. lokakuuta 2020 kotiottelulla Tapparaa vastaan. Joukkueen päävalmentajana jatkoi Pekka Virta.
Runkosarja

| Sij>  | Joukkuen • k •  | O | V | JAV | JAH | H | TM | PM | ME | P | P/O | Karsinta |
| --- | --- | --- | --- | --- | --- | --- | --- | --- | --- | --- | --- | --- |
| 1 | Lukko | 60 | 38 | 6 | 1 | 15 | 204 | 114 | +90 | 127 | 2,12 | Etenee puolivälieriin |
| 2 | HIFK | 50 | 26 | 7 | 4 | 13 | 153 | 113 | +40 | 96 | 1,92 | Etenee puolivälieriin |
| 3 | TPS | 59 | 27 | 7 | 11 | 14 | 165 | 140 | +25 | 106 | 1,80 | Etenee puolivälieriin |
| 4 | Tappara | 59 | 26 | 8 | 5 | 20 | 171 | 151 | +20 | 99 | 1,68 | Etenee puolivälieriin |
| 5 | KalPa | 58 | 25 | 7 | 8 | 18 | 152 | 125 | +27 | 97 | 1,67 | Etenee puolivälieriin |
Pelaajatilastot > Kenttäpelaajat

| Pelaaja | PP | O | M | S | P | RM | +/– | P/O |
| --- | --- | --- | --- | --- | --- | --- | --- | --- |
| Audette, DanielDaniel Audette | KH | 60 | 13 | 37 | 50 | 34 | 23 | 0,83 |
| Press, RobinRobin Press | OP | 58 | 17 | 31 | 48 | 28 | 22 | 0,83 |
| Koivistoinen, EetuEetu Koivistoinen | KH | 59 | 24 | 20 | 44 | 24 | 16 | 0,75 |
| Skalický, PavolPavol Skalický | OH | 55 | 20 | 19 | 39 | 30 | 21 | 0,71 |
| Saarela, AleksiAleksi Saarela | VH | 43 | 23 | 14 | 37 | 22 | 10 | 0,86 |
| Saarijärvi, ViliVili Saarijärvi | OP | 50 | 9 | 27 | 36 | 26 | 25 | 0,72 |
| Hakulinen, AnreiAnrei Hakulinen | VH | 54 | 15 | 18 | 33 | 26 | 27 | 0,61 |
| Repo, SebastianSebastian Repo | OH | 58 | 13 | 20 | 33 | 64 | 18 | 0,57 |
| Pospisil, KristianKristian Pospisil | VH | 39 | 8 | 16 | 24 | 58 | 8 | 0,62 |
| Mattila, JuliusJulius Mattila | KH | 60 | 6 | 18 | 24 | 16 | 8 | 0,40 |
| Tammela, JonneJonne Tammela | VH | 53 | 13 | 8 | 21 | 24 | 6 | 0,40 |
| Klok, LukášLukáš Klok | VP | 46 | 3 | 18 | 21 | 50 | 18 | 0,46 |
| Grégoire, ThomasThomas Grégoire | OP | 28 | 5 | 14 | 19 | 22 | 7 | 0,68 |
| Liedes, HeikkiHeikki Liedes | KH | 60 | 6 | 11 | 17 | 20 | 8 | 0,28 |
| Nyman, LinusLinus Nyman | VH | 59 | 2 | 14 | 16 | 10 | 7 | 0,27 |
| Koivisto, ToniToni Koivisto | OH | 49 | 8 | 7 | 15 | 14 | 3 | 0,31 |
| Petman, MikkoMikko Petman | OH | 56 | 7 | 7 | 14 | 26 | 8 | 0,25 |
| Heinola, VilleVille Heinola | VP | 19 | 1 | 13 | 14 | 4 | 10 | 0,74 |
| Piipponen, SamuliSamuli Piipponen | VP | 17 | 2 | 3 | 5 | 2 | 10 | 0,29 |
| Sevänen, RoniRoni Sevänen | VP | 56 | 3 | 10 | 13 | 42 | 18 | 0,23 |
| Kukkonen, MiskaMiska Kukkonen | OP | 51 | 1 | 9 | 10 | 54 | 10 | 0,20 |
| Laitinen, ViliVili Laitinen | OP | 39 | 0 | 5 | 5 | 2 | 0 | 0,13 |
| Ylitalo, NiklasNiklas Ylitalo | OH | 34 | 0 | 1 | 1 | 0 | 2 | 0,03 |
| Suni, OliverOliver Suni | VH | 2 | 0 | 0 | 0 | 0 | 0 | 0,00 |
| Korkka, OnniOnni Korkka | OP | 18 | 0 | 0 | 0 | 0 | 0 | 0,00 |
| Pietilä, NoelNoel Pietilä | VP | 6 | 0 | 0 | 0 | 2 | 0 | 0,00 |
| Markkula, MiroMiro Markkula | KH | 6 | 0 | 0 | 0 | 0 | −1 | 0,00 |
Pelaajatilastot > Maalivahdit

| Pelaaja | O | A | V | T | H | PM | PMK | TO | LMK | T% | NP | M | S | RM |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Lehtinen, LassiLassi Lehtinen | 35 | 2087:18 | 22 | 5 | 8 | 48 | 1,38 | 756 | 804 | 94,03 | 7 | 0 | 0 | 2 |
| Setänen, OskariOskari Setänen | 26 | 1516:56 | 16 | 2 | 7 | 60 | 2,37 | 600 | 660 | 90,91 | 3 | 0 | 1 | 2 |
Antilooppi

Antilooppi on nimitys, jota käytetään monista erilaisista nautaeläinten heimoon eli onttosarvisiin (Bovidae) kuuluvista, Afrikassa ja Aasiassa elävistä sorkkaeläinlajeista.
alaheimo Alcelaphinae – lehmäantiloopit
Punalehmäantilooppi (Alcelaphus buselaphus)
Kontsiantilooppi (Alcelaphus lichtensteinii)
Hunterinantilooppi eli hirola (Beatragus hunteri)
Sassabiantilooppi (Damaliscus lunatus)
alaheimo Antilopinae – gasellit
Hyppyantilooppi (Antidorcas marsupialis)
Besoaariantilooppi (Antilope cervicapra)
Gerenukki eli kirahviantilooppi (Litocranius walleri)
Güntherindikdikantilooppi (Madoqua guentheri)
Kirkindikdikantilooppi (Madoqua kirkii)
Dikdikantilooppi (Madoqua saltiana)
Pikkuantilooppi (Neotragus batesi)
Kuningasantilooppi (Neotragus pygmaeus)
Puna-antilooppi (Raphicerus campestris)
Mustakorva-antilooppi (Raphicerus melanotis)
Maa-antilooppi (Raphicerus sharpei)
Saiga eli saiga-antilooppi (Saiga tatarica)
alaheimo Bovinae – naudat
Nilgau eli nilgauantilooppi (Boselaphus tragocamelus)
Jättiläishirviantilooppi (Taurotragus derbianus)
Hirviantilooppi (Taurotragus oryx)
Nelisarviantilooppi (Tetracerus quadricornis)
Kirjoantilooppi (Tragelaphus scriptus)
Sitatunga eli suoantilooppi (Tragelaphus spekii)
alaheimo Cephalophinae – puikkijat (sukeltaja-antiloopit)
Aderinsukeltaja-antilooppi (Cephalophus adersi)
Peterinsukeltaja-antilooppi (Cephalophus callipygus)
Mustaselkäsukeltaja-antilooppi (Cephalophus dorsalis)
Jentinkinsukeltaja-antilooppi (Cephalophus jentinki)
Valkovatsasukeltaja-antilooppi (Cephalophus leucogaster)
Sinisukeltaja-antilooppi (Cephalophus monticola)
Natalinsukeltaja-antilooppi (Cephalophus natalensis)
Mustasukeltaja-antilooppi (Cephalophus niger)
Mustanaamasukeltaja-antilooppi (Cephalophus nigrifrons)
Ogilbynsukeltaja-antilooppi (Cephalophus ogilbyi)
Punakuvesukeltaja-antilooppi (Cephalophus rufilatus)
Metsätöyhtöantilooppi (Cephalophus silvicultor)
Abbottinsukeltaja-antilooppi (Cephalophus spadix)
Weynsinsukeltaja-antilooppi (Cephalophus weynsi)
Juovasukeltaja-antilooppi (Cephalophus zebra)
alaheimo Hippotraginae – hevosantiloopit
Mendesinantilooppi (Addax nasomaculatus)
Isohevosantilooppi (Hippotragus equinus)
Siniantilooppi (Hippotragus leucophaeus)
Mustahevosantilooppi (Hippotragus niger)
Sapelibeisa eli sapeliantilooppi (Oryx dammah)
alaheimo Reduncinae – vesiantiloopit
Vesiantilooppi (Kobus ellipsiprymnus)
Kobiantilooppi (Kobus kob)
Kaurisantilooppi (Pelea capreolus)
Isoruokoantilooppi (Redunca arundinum)
Vuoriruokoantilooppi (Redunca fulvorufula)
Pikkuruokoantilooppi (Redunca redunca)